钦定古今图书集成/明伦汇编/闺媛典/第119卷 > 吴翼之母丁氏
## 钦定古今图书集成/明伦汇编/闺媛典/第119卷 > 吴翼之母丁氏

按《南齐书孝义韩灵敏传》：“会稽永兴吴翼之母丁氏，
少丧夫，性仁爱，遭年荒，分衣食以贻里中饥饿者，邻
里求借未尝违。同里陈穰父母死，孤单无亲戚，丁氏
收养之。及长，为营婚娶。又同里王礼妻徐氏，荒年客
死山阴，丁氏为买棺器，自往敛葬。元徽末，大雪，商旅
断行，村里比屋饥饿，丁氏自出盐米，计口分赋。同里”
左侨家露四丧无以为葬，丁氏为办冢椁。有三调不
登者，代为输送。丁长子妇王氏守寡，亦执志不再嫁。
诏表其闾，蠲租税。